****

**2023. szeptember 15-ig lehet a 2023. második félévi helyi iparűzési adóelőleg mérséklését kérelmezni az önkormányzati adóhatóságnál**

/Art. 69. § Az adóelőleg mérséklése/

**Az adózó** az iparűzési adóelőleg esedékességének időpontjáig *(jellemzően 2023. március 15-ig, május 31-ig és szeptember 15-ig)* benyújtott kérelmében **a helyi iparűzési adóelőleg módosítását kérheti** az önkormányzati adóhatóságtól, ha előlegét az előző időszak adatai alapján fizeti, és számításai szerint adója nem éri el az előző időszak adatai alapján fizetendő adóelőleg összegét.

Az adózó kérelmében megjelölheti a tárgyévi várható adó összegét*,* valamint a módosítani kért adóelőleg összegét. (*Art. 69. § Az adóelőleg mérséklése)*

A kérelem űrlap megtalálható az Elektronikus Önkormányzati Portálon <https://ohp-20.asp.lgov.hu/nyitolap> ADÓÜGY › HELYI IPARŰZÉSI ADÓ › „IPARŰZÉSI ADÓ ELŐLEG MÓDOSÍTÁSI KÉRELEM” néven, mely kitölthető, elmenthető és beküldhető önkormányzati adóhatóságunk felé. **A kérelem benyújtása elektronikusan történhet**.

Az előleg mérséklés kérelemre történik, **annak benyújtásának lehetősége jogvesztő**, így a **2023. szeptemberi előlegfizetés tekintetében 2023. szeptember 15-ig áll fent a kérelem benyújtás lehetősége.**

A nyomtatvány „IV. Mérséklési kérelem és indokolása” blokkban **a kérelemben foglaltakat részletesen indokolni kell.**

**A kérelemhez csatolni szükséges** majd

* a mérséklési kérelmet alátámasztó számításokat,
* a tárgyévet megelőző időszakra vonatkozó mérleg és
* tárgyévet megelőző időszakra vonatkozó eredmény kimutatást, valamint
* az aktuális időszakra vonatkozó mérleg és
* az aktuális időszakra vonatkozó eredmény kimutatást is.

További részletekről honlapunkon /[www.eger.hu](http://www.eger.hu) => Adóügyek/ olvashatnak az érdeklődők.

Előre is köszönjük szíves közreműködését.

Eger, 2023. július hó.

***Eger Megyei Jogú Város Önkormányzati Adóhatósága***

E-mail cím: [ado@ph.eger.hu](mailto:ado@ph.eger.hu) Honlap cím: [www.eger.hu](http://www.eger.hu) Telefonszám: +36 (36) 523-700

Ügyfélfogadás helye: Eger Megyei Jogú Város Polgármesteri Hivatal, Eger, Dobó István tér 2.

Hétfő: 9.00-16.00, Kedd: 9.00-16.00, Szerda: 9.00-17.00, Csütörtök: 9.00-16.00

Hivatali kapu használata során a Hivatal rövidített neve: EGERADO

Teljes neve: Eger Megyei Jogú Város Önkormányzati Adóhatósága KRID azonosítója: 644093165